Το **Δημοτικό Στάδιο Κορυδαλλού** βρίσκεται στην περιοχή των 88 στρεμμάτων του Κορυδαλλού Αττικής. Αποτελεί τμήμα του Δημοτικού Αθλητικού Κέντρου (ΔΑΚ) Κορυδαλλού, πρώην Εθνικό Αθλητικό Κέντρο (ΕΑΚ) και διαθέτει γήπεδο ποδοσφαίρου και ταρτάν στίβου και κερκίδα χωρητικότητας 900 θεατών. Αποτελεί έδρα των ποδοσφαιρικών σωματείων Ερμής Κορυδαλλού, Αετός Κορυδαλλού, Α.Ο. Κορυδαλλός, Κύπρος Κορυδαλλού, Δίας Κορυδαλλού, Αστυπάλαια Κορυδαλλού και Α.Ε. Θύελλας - Αχιλλέα Κορυδαλλού, καθώς και των αθλητικών σωματείων στίβου Α.Γ.Σ. Αίολος Κορυδαλλού, Α.Ο. Σπύρος Λούης Κορυδαλλού-Νίκαιας και της αθλητικής ομάδας στίβου του Δήμου Κορυδαλλού. Επίσης στο παρελθόν έχει αποτελέσει ανά διάφορα χρονικά διαστήματα έδρα της Προοδευτικής.

Ιστορικό
--------

Το Δημοτικό Στάδιο Κορυδαλλού θεμελιώθηκε το 1988 και εγκαινιάστηκε επίσημα το 1989 από την Γενική Γραμματεία Αθλητισμού και τον Δήμο Κορυδαλλού στην περιοχή των 88 στρεμμάτων του Κορυδαλλού πλησίον των Φυλακών Κορυδαλλού, η έκταση των οποίων αποκτήθηκε τη δεκαετία του '80 από τον Δήμο Κορυδαλλού. Με τη θεμελίωση του σταδίου διέθετε χωμάτινο αγωνιστικό χώρο στο γήπεδο ποδοσφαίρου και χωμάτινο αγωνιστικό χώρο στίβου και αποτέλεσε τον αρχικό αθλητικό χώρο του Δημοτικού Αθλητικού Κέντρου Κορυδαλλού, τότε Εθνικό Αθλητικό Κέντρο. Στις αρχές της δεκαετίας του 2000 οι χωμάτινοι αγωνιστικοί χώροι του γηπέδου ποδοσφαίρου και του στίβου αντικαταστάθηκαν από συνθετικό χλοοτάπητα το 2003 και ταρτάν στίβου ακολούθως αντίστοιχα. Το 2009 έγινε ανάπλαση του αγωνιστικού χώρου του γηπέδου ποδοσφαίρου και αντικατάσταση του συνθετικού χλοοτάπητα, ενώ το 2018 έγινε νέα πλήρης ανακαίνιση των εγκαταστάσεων του σταδίου, όπου έγινε συντήρηση του συνθετικού χλοοτάπητα, τοποθετήθηκε νέο ταρτάν στίβου και έγιναν εργασίες συντήρησης στον περιβάλλοντα χώρο, τα αποδυτήρια και την εξέδρα του.

Από τη θεμελίωση του αποτελεί έδρα όλων των ποδοσφαιρικών ομάδων του Κορυδαλλού. Το 1989 παραχωρήθηκε ως έδρα της Προοδευτικής για την περίοδο 1989-90 στην Γ' Εθνική, με τα ερασιτεχνικά σωματεία του Κορυδαλλού των πρωταθλημάτων της Ε.Π.Σ. Πειραιά όμως να παραπονιούνται στις αρμόδιες αρχές και φορείς του γηπέδου για την παραχώρησή του, λόγω ότι με την ολοκλήρωση της κατασκευής του θα έλυνε το πρόβλημα τους για αναζήτηση έδρας. Έκτοτε μέχρι και σήμερα, αποτελεί έδρα των ποδοσφαιρικών σωματείων του Κορυδαλλού: Ερμής, Αετός, Κύπρος, Θύελλα και Αχιλλέα (σήμερα Α.Ε. Θύελλα-Αχιλλέας), Α.Ο. Κορυδαλλός, Δίας, Αστυπάλαια καθώς και των ανενεργών σήμερα Α.Ο. Ποντίων και Δύναμις. Επίσης, έχει αποτελέσει έδρα της Ελλάς Ποντίων κ.α. και εκ νέου έδρα της Προοδευτικής στην Δ' Εθνική. Το 2018 αποτέλεσε ουδέτερη έδρα των Α.Ο. Καβάλα και Ο.Φ. Ιεράπετρας για την προημιτελική φάση του Κυπέλλου Ελλάδας ερασιτεχνών.

Παραπομπές
----------

1. 1 2 3  Ανοικτό Στάδιο Ποδοσφαίρου - Στίβου (ΔΑΚ), Οργανισμός Άθλησης & Πολιτισμού Δήμου Κορυδαλλού
2. ↑  Γήπεδα Πειραιά - Πειραϊκή Διαιτησία Ποδοσφαίρου
3. ↑  Δημοτικό Αθλητικό Κέντρο, Οργανισμός Άθλησης & Πολιτισμού Δήμου Κορυδαλλού
4. ↑  εφ. Αθλητική Ηχώ, 5 Νοεμβρίου 1989
5. ↑  εφ. Αθλητική Ηχώ, 25 Μαΐου 1989
6. ↑  Ιστορική ανάπλαση στα 88 στρέμματα- Αλλάζει όψη ο μεγαλύτερος κοινόχρηστος χώρος του Κορυδαλλού dikaiosinisimera.gr
7. ↑  εφ. Αθλητική Ηχώ, 3 Ιανουαρίου 2003
8. ↑  «Ο Γκόραν Μπρέγκοβιτς «εγκαινιάζει» το γήπεδο ΕΑΚ στον Κορυδαλλό aftodioikisi.gr». Αρχειοθετήθηκε από το πρωτότυπο στις 8 Μαΐου 2021. Ανακτήθηκε στις 11 Φεβρουαρίου 2019.
9. ↑  «Εγκαινιάστηκε το γήπεδο του Κορυδαλλού aftodioikisi.gr». Αρχειοθετήθηκε από το πρωτότυπο στις 16 Μαΐου 2021. Ανακτήθηκε στις 11 Φεβρουαρίου 2019.
10. ↑  Έτοιμο το Γήπεδο Κορυδαλλού stoplekto.gr
11. ↑  εφ. Αθλητική Ηχώ, 13 Σεπτεμβρίου 1989
12. ↑  εφ. Αθλητική Ηχώ, 16 Σεπτεμβρίου 1989
13. ↑  εφ. Αθλητική Ηχώ, 9 Αυγούστου 1989
14. ↑  εφ. Αθλητική Ηχώ, 29 Αυγούστου 1989
15. ↑  εφ. Αθλητική Ηχώ, 7 Σεπτεμβρίου 1989
16. ↑  «ΑΟ Καβάλα: Στον Κορυδαλλό με τον ΟΦ Ιεράπετρας kavalapost.gr». Αρχειοθετήθηκε από το πρωτότυπο στις 11 Νοεμβρίου 2018. Ανακτήθηκε στις 11 Φεβρουαρίου 2019.
17. ↑  Στο ΕΑΚ Κορυδαλλού ο αγώνας Α.Ο.Καβάλα-ΟΦ Ιεράπετρας stoplekto.gr
18. ↑  Στον Κορυδαλλό θα παίξει ο ΟΦ Ιεράπετρας κόντρα στην Καβάλα abola.gr[*νεκρός σύνδεσμος*]

Πηγές
-----

* Οργανισμός Άθλησης & Πολιτισμού Δήμου Κορυδαλλού
* Επίσημη ιστοσελίδα Ε.Π.Σ. Πειραιά Αρχειοθετήθηκε 2019-02-08 στο Wayback Machine.